钦定古今图书集成/明伦汇编/官常典/第705卷 > 册府元龟 > 《义烈》
## 钦定古今图书集成/明伦汇编/官常典/第705卷 > 册府元龟 > 《义烈》

《孔子》曰：“儒有劫之以众沮之以兵见死不更其守”曾
子亦云：“托孤寄命临大节而不可夺孟轲所谓舍生
而取义皆义烈之谓也。”若夫君子之行己烈士之挺
操盖将抗名城以全所守激孤风以励浮俗义之所
在奋不顾死乃有爱贤者而虑废命感知己而思报
德忠所事而赴难存弱绪而践言毒之以楚掠而无
贰劫之以锋刃而靡屈蹈危以纾患冒险以申冤嫉
恶罔顾发愤不已莫不捐躯忘死赍志毕命慷慨以引决感激以横分《固已》英概薄于云天雄名揭于日
月千载之下凛乎！其有生气矣。